Namakwaland – Reën beloof duisende blomme | Maroela Media
"Ons is baie opgewonde oor die reën wat ons oor die naweek ontvang het. Dit reën nog lekker in sekere dele van die Namakwaland. Hierdie is nou al die hoeveelste goeie opvolgreën wat ons vanjaar ontvang het. Die tafel is beslis gedek vir 'n pragtige blommeseisoen!"
Só sê Mike Spies van Namakwa-toere terwyl hy die goeie reënval van die afgelope naweek in Namakwaland beskryf.
Goeie reën beteken gewoonlik asemrowende blomme in die gebied. In 2017 was Namakwaland se droogste jaar in 'n lang tyd, maar daar was steeds baie blomme. "Hierdie jaar het ons goeie reën, en al wat dié blomme nodig het om hulle prag te wys is 'n paar druppels vanuit die hemel," voeg Mike by.
Mense vanuit verskeie omgewings het reeds foto's op sosiale media gedeel van die goeie reën wat hulle ontvang het.
Dié foto is net buite Vanrhynsdorp geneem.
Wat nou modderplasse is, sal binnekort in massas blomme ontaard – blomme so ver soos die oog kan sien! In die foto hiernaas wys Mike dat daar oor die afgelope naweek sowat 12 mm reën geval het. Die vooruitsig is dus baie positief.
Meer as 3 500 verskillende spesies blomme lê onder die grond en wag vir die winterreën om lewe te bring.
'n Storiebustoer deur Namakwaland
Op hierdie unieke storiebus gaan jy saam met Maroela Media, Anna Davel en ander kan kuier en ons gaan lekker lag en lekker huil vir al die stories van die Namakwalanders. Hier in Namakwaland is die kuns van storievertel nog lank nie vergete nie.
Ons nooi jou saam: Pryse vir die toer begin op slegs R10 000 pp wat deel. Vir meer inligting oor die toer, die toerprogram en besprekings, vul die onderstaande kontakvorm in en 'n verteenwoordiger sal jou kontak.